ms en en en en id en en fr ms ca id en en en id en en fr ms ca ms ms en id id id ms ms id id id id id id id id id id id id id ms id id ms id id id ms id id ms ms ms id ms ms id id id id id id ms id ms ms ms id es ms id id id ms id id sq en ms de en en nl en en en en id en id en id en ms fr en id id en fr en id en en en en fa en en en en en en es en en ms en fr en en en en en id en en
Krisis Pendidikan Seksualiti Dalam Budaya Lucah – Saifulislam.Com
Wednesday , August 31 2022
“Sebelum Abi dengan Ummi kahwin, Yop ada dekat mana?” anak sulung saya bertanya. Usianya baru enam tahun.
“Sudah besar, anak aku rupanya” hati saya terdetik. Sentiasa melihat anak-anak dengan wajah mereka tatkala di dukungan, terlupa yang mereka sudah meniti usia dewasa.
“Sebelum Abi dengan Ummi kahwin, Yop duduk di tempat lain. Tempat tu Allah sahaja yang tahu” saya cuba memberitahu. Entah ya entahkan tidak, saya mencuba.
“Macam mana Yop boleh ada dalam perut Ummi?” tanya si anak lagi.
“Abi kan kahwin dengan Ummi. Sebab itulah Yop ada dalam perut Ummi” saya menjawab (tapi tidak menjawab).
Soalan-soalan seperti ini sudah muncul semenjak usia lima atau enam tahun lagi. Malah pada usia sebegitu, ada kemungkinan anak-anak sudah mula berkesperimentasi. Mereka sudah sedar akan persamaan dan perbezaan fizikal antara adik beradik berlainan jantina, malah perbezaan fizikal kanak-kanak dan orang dewasa.
Atas kesedaran itu, Baginda SAW telah mengarahkan agar anak-anak lelaki dan perempuan dipisahkan bilik pertiduran mereka pada usia mereka belajar tentang solat.
“Ajarkanlah anak kamu bersolat pada usia 7 tahun, pukul andai masing enggan bersolat tatkala berusia 10 tahun, dan pisahkan pertiduran mereka” [Hadith Riwayat Abu Daud]
Tertib ini perlu kerana tahap umur bereksperimentasi mereka sudah bermula pada usia sedemikian rupa. Kesedaran anak-anak terhadap kejantinaan mereka sudah bermula. Di sinilah ibu bapa dengan bantuan guru, harus mula memperkenalkan kepada anak mereka beberapa panduan berkaitan dengan seks.
Kita sedar akan betapa besarnya tanggungjawab ibu bapa dan guru-guru untuk mengajak pendidikan seks kepada anak murid. Seawal usia pra sekolah, keperluan memperkenalkan beberapa garis panduan kepada kanak-kanak ini sudah jadi mendesak, akibat exposure yang pelbagai di sana sini di dalam kehidupan mereka.
Pendidikan seks boleh dimulakan dengan memperkenalkan nilai kepada anak-anak. Ajar mereka tentang sifat MALU, yang akan membantu mereka membina batas-batas pergaulan, seterusnya memilih tindakan dengan bertertib.
“Yop, keluar bilik air pakailah tuala siap-siap!” Ummu Saif menegur anak kami.
“Naurah, duduk elok-elok” saya betulkan duduk Naurah, agar ada sopan santun.
Tidak mudah… tetapi saya dan isteri terus mencuba. Perlahan-lahan. Perlu sekali untuk anak-anak dipupuk agar sifat malu mereka terjaga. Sifat malu itu tidak perlu diperkenalkan kerana ia naluri. Namun naluri itu boleh mati dan hilang jika ia tidak dipupuk, apatah lagi didedahkan kepada nilai yang bertentangan.
“Sesekali biarkan anak-anak kita bertelanjang bebas, untuk mereka bereksperimentasi!” kata Miriam Stoppard di dalam salah sebuah buku parenting tulisan beliau.
Oh, walaupun saya amat terbuka malah menggalakkan semua orang membaca buku-buku seperti ini, namun kita hendaklah selektif dalam menilai. Mana-mana yang tidak sesuai dengan nilai agama dan budaya kita, haruslah bijak membuat saringan.
Saya tidak selesa dengan sikap sesetengah ibu bapa yang membiarkan sahaja anaknya ‘bolen‘ bertelanjang ke sana sini di dalam atau di halaman rumah.
Sifat malu yang hilang akan menyulitkan pendidikan seks kepada mereka nanti.
Pendedahan ibu bapa kepada permasalahan seks kepada anak-anak juga harus meraikan aspek umur. Sesuaikan penjelasan dengan tahap keupayaan memahami anak-anak. Sesuaikan juga dengan tahap keperluan.
“Kenapa mama tak sembahyang?” boleh sahaja anak pada usia 7 tahun bertanya. Hairan melihat ibunya ‘bercuti’.
“Allah sayang ibu. Sebab itu semua ibu Allah beri cuti seminggu. Ayah kuat. Jadi Ayah boleh terus solat. Tak perlu cuti” mungkin penjelasan sebegini sudah memadai.
Tetapi apabila usia anak meningkat ke 10 hingga 12 tahun, persoalan haid sudah boleh dijelaskan dengan baik kepada anak-anak.
Berbalik kepada isu utama, ibu bapa hanya berada di dalam mood yang betul untuk berperanan mendidik tentang seks kepada anak-anak, hanya apabila mereka mempunyai hubungan yang baik dengan anak-anak. Sikap terbuka ibu bapa berbincang dengan anak-anak membolehkan pelbagai isu dapat dibincangkan, dan ibu bapa menjadi orang kepercayaan anak-anak.
Tentu sahaja pendidikan terbaik oleh ibu bapa kepada anak-anak ialah dengan menjadi model mesej kepada mereka. Sifat malu, menjaga batas aurat, penggunaan bahasa yang sopan dan bertertib, adalah suatu kemudahan yang besar untuk mendidik anak tentang seks dalam konteks akhlaq Islam.
Sebelum bercakap tentang tajuk sesusah seks kepada anak-anak, perlulah ibu bapa sudah biasa berbincang tentang tajuk-tajuk yang lain dengan mereka.
Dalam susah payah kita mahu memberikan panduan pendidikan seks dan benteng penyelamat bagi anak-anak, usaha itu diancam oleh mentaliti kotor sebahagian masyarakat kita yang gemar MELUCAHKAN SEKS.
“Orang lelaki, kena balik rumah. Orang perempuan, balik rumah… kena!”, kata seorang ustaz di akhir sebuah kursus.
Peserta perempuan tersipu-sipu tunduk menahan malu.
Peserta lelaki ketawa sampai memukul-mukul meja.
Hebatlah ustaz itu barangkali! Lawaknya menjadi.
Kejadian seperti ini sangat kerap berlaku. Bahan senda gurau yang mengandungi unsur-unsur lucah sudah menjadi kebiasaan hingga kayu ukur sexual harrasment masyarakat kita menjadi lebih kebal. Budaya ini adalah budaya kerendahan akal dan budi.
Budaya ini menggambarkan betapa masyarakat kita sudah tidak menghormati kesucian institusi keluarga. Hubungan seks di antara suami isteri adalah suatu ‘ibadah’ yang dilindung oleh Allah dengan adab-adab yang diungkap dengan wahyu. Malangnya, orang kita menjadikannya sebagai benda murahan yang disenda guraukan.
Siapakah juara dalam budaya melucahkan seks ini?
Tolak ketepilah lelaki-lelaki singkat akal yang kotor hidup dan kotor bahasanya.
Budaya melucahkan seks ini jadi satu ‘kemalangan’ ke atas akhlaq umat apabila ia dijuarai oleh orang agama sendiri. Ustaz-ustaz lucah!
Kursus Kahwin – Gambar Hiasan
Kalaulah boleh diadakan kaji selidik, siapakah peserta kursus kahwin yang terselamat dari lawak lucah penceramahnya? Saya sendiri turut mengalaminya. Kursus kahwin yang saya sertai, bukan sahaja penuh kekeliruan terhadap perbahasan hukum hakam, malah turut tercemar secara rutin dengan lawak-lawak yang lucu bagi manusia singkat akal. Melawakkan seks dan melucahkannya.
Di dalam ceramah agama pun sama juga. Kotor sungguh majlis-majlis ilmu dengan cakap-cakap sebegini.
Malah, bukan sahaja ustaz-ustaz yang buat kerja kotor seperti ini, ustazah-ustazah pun sudah turut menjadi mubalighnya. Bercakap kotor, membuat gaya-gaya gatal dan gedik, bergaya mengalahkan selebriti… entah apa yang cuba didemonstrasikannya.
Sukar untuk saya mengenal pasti punca kecenderungan orang agama terhadap lawak lucah sebegini.
Menjadikan seks sebagai bahan lawak jenaka jauh sekali menjadi petanda yang seseorang itu cool kecuali tiada agama yang hendak dirujuk sebagai penentu nilai. Cakap-cakap kotor sebegini tidak akan berlaku kecuali ia datang dengan kombinasi dua faktor.
Pertamanya adalah faktor kerendahan mentaliti.
Keduanya adalah faktor kerendahan iman dan hati.
Namun seandainya lawak-lawak berlibido ini disertai dengan perlakuan hiperaktif, mahu sahaja saya cadangkan bahawa golongan ini mempunyai masalah psikiatri yang serius.
Jika rumahtangga bermula dengan pendidikan seks lucah terhadap calon ibu bapa… apakah ada sinar dalam budaya gelap ini?
Falaa yalumanna illa nafsah!
ABU SAIF @ www.saifulislam.com
Previous Agenda Tarbiah vs. Cita-cita Siasah
Next Bercadang Untuk Tidak Berpuasa
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
29/07/2021 at 3:29 AM
Terima kasih ustaz untuk sebuah artikel ini. Membuka mata!
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved